แก้แล้วร่าง พ.ร.บ.ยาฉบับใหม่ 18 มาตรา พร้อมชงเข้า ครม.เดือนหน้า
ย้ำโปร่งใส-ยึดประโยชน์ประเทศ,จากกรณีที่ ศ.นพ.ปิยะสกล สกลสัตยาทร รมว.สาธารณสุข ได้มอบหมายให้สำนักงานคณะกรรมการอาหารและยา (อย.) นำ 18 มาตรา ในร่าง พ.ร.บ.ยาฉบับใหม่ ที่แก้ไขแทน พ.ร.บ.ยา พ.ศ.2510 ที่มีความเกี่ยวข้องกับคำสั่งคณะรักษาความสงบแห่งชาติ (คสช.) มาตรา 44 มาพิจารณาก่อนเพื่อความรวดเร็ว โดยให้เชิญภาคเอกชน เภสัชกร อาจารย์มหาวิทยาลัย และผู้เกี่ยวข้องมารับฟังความเห็นในการปรับแก้ร่วมกัน โดยกำหนดให้แล้วเสร็จภายในเดือน พ.ย.นั้น เมื่อวันที่ 26 ต.ค. นพ.ธเรศ กรัษนัยรวิวงค์ เลขาธิการคณะกรรมการอาหารและยา กล่าวภายหลังการร่วมหารือกับผู้ที่เกี่ยวข้อง ว่า ที่ประชุมได้มีข้อสรุป ซึ่งเห็นชอบในการแก้ไขร่าง พ.ร.บ.ยาฉบับใหม่ จำนวน 18 มาตรา จากทั้งฉบับที่มีทั้งหมด 200 มาตรา ตามประกาศมาตรา 44 ในฉบับที่ 77 อาทิ การเพิ่มประสิทธิภาพการพิจารณาอนุมัติ การอนุญาตให้วิจัยยาจากต่างประเทศ การต่ออายุใบอนุญาต คำนิยาม ค่าธรรมเนียม เป็นต้น ซึ่งในส่วนที่เหลือนอกเหนือจาก 18 มาตราดังกล่าวนั้น ก็จะไปดำเนินการแก้ต่อในการแก้ไขร่าง พ.ร.บ.ยา ฉบับเต็ม,การแก้ไขทั้ง 18 มาตรานั้น ถือเป็นการแก้ไขย่อยฉบับที่ 6 เพราะที่ผ่านมาเคยมีการแก้ไขย่อยๆมาแล้วถึง 5 ฉบับ ซึ่งจะยังคงเนื้อหาสำคัญเพื่อเป็นประโยชน์กับประเทศ ทั้งนี้ ได้มีการนำผลการหารือเสนอต่อ ศ.นพ.ปิยะสกล แล้ว และคาดว่าหลังวันที่ 3 พ.ย.นี้ จะสามารถเสนอทั้ง 18 มาตราเข้าสู่ที่ประชุมคณะรัฐมนตรี (ครม.) เพื่อพิจารณา ขณะที่ประเด็นที่มีความขัดแย้งหรือยังไม่เข้าใจกัน ก็จะมีการตั้งคณะกรรมการขึ้นมา 1 ชุดเพื่อดำเนินการแก้ไขทั้งฉบับ โดยจะให้ผู้ที่เกี่ยวข้องทุกฝ่ายร่วมเสนอชื่อ ให้ รมว.สาธารณสุข พิจารณาต่อไป ทั้งนี้ในการแก้ไขร่าง พ.ร.บ.ยาฉบับใหม่ทั้งฉบับนั้น จะไม่มีกำหนดกรอบเวลาในการแก้ไข ซึ่งจะยึดหลักการดำเนินงาน ให้มีส่วนร่วม และเกิดความโปร่งใส เลขาธิการ อย.กล่าว,ด้าน ภก.นิลสุวรรณ ลีลารัศมี นายกสภาเภสัชกรรม กล่าวว่า ทางกลุ่มเครือข่ายเห็นชอบกับผลการหารือทั้ง 18 มาตรา ส่วนร่าง พ.ร.บ.ยาลอต 2 ซึ่งเป็นการแก้ฉบับใหญ่ทั้งฉบับนั้นจะค่อยๆพิจารณา ไม่จำเป็นต้องเร่งรีบ เพราะถือว่าเป็นโอกาสในการพิจารณาและแก้ไขกฎหมายให้มีความเข้าใจตรงกัน.
จากกรณีที่ ศ.นพ.ปิยะสกล สกลสัตยาทร รมว.สาธารณสุข ได้มอบหมายให้สำนักงานคณะกรรมการอาหารและยา (อย.) นำ 18 มาตรา ในร่าง พ.ร.บ.ยาฉบับใหม่ ที่แก้ไขแทน พ.ร.บ.ยา พ.ศ.2510 ที่มีความเกี่ยวข้องกับ
แก้ไขร่าง พ.ร.บ.ยาฉบับใหม่,ร่าง พ.ร.บ.ยาฉบับใหม่,ปิยะสกล สกลสัตยาทร,กระทรวงสาธารณสุข,แก้ร่างกฎหมาย,สุขภาพ